open-index/open-wikipedia-markdown huggingface dataset:
Zutēni (Šķēde vald)

**Zutēni** on küla (*mazciems*) Lätis Salduse piirkonnas Šķēde vallas.

Küla asub valla idaosas. Zutēni jääb  valla keskusest Šķēdest 5,5, piirkonna keskusest Saldusest 25 ja Riiast 128 kilomeetri kaugusele. Külas asub Zutēni bussipeatus. 

Küla on kujunenud endise Zutēni mõisa (*Sutten*) keskuse juurde. Külas elas baltisaksa ajaloolane Oskar Stavenhagen.

Aastail 2009–2021 kuulus küla Salduse piirkonda.

Aastal 2005 oli külas 17 elanikku.

## Viited
Vidzeri

**Vidzeri** on küla (*mazciems*) Lätis Salduse piirkonnas Šķēde vallas.

Küla asub valla keskosas Grauzdupe jõe kaldal. Vidzeri jääb  valla keskusest Šķēdest 3, piirkonna keskusest Saldusest 28 ja Riiast 131 kilomeetri kaugusele.

Küla on kujunenud endise Zutēni mõisa Vidzeri karjamõisa (*Widsern*) keskuse juurde.

Aastail 2009–2021 kuulus küla Salduse piirkonda.

## Viited
Ķinguti

**Ķinguti** (vanasti ka **Kroķi**) on küla (*mazciems*) Lätis Salduse piirkonnas Šķēde vallas.

Küla asub valla loodeosas. Ķinguti jääb  valla keskusest Šķēdest 7, piirkonna keskusest Saldusest 32 ja Riiast 131 kilomeetri kaugusele.

Küla on kujunenud endise Ķinguti karjamõisa (*Kingut*) keskuse juurde.

Aastail 2009–2021 kuulus küla Salduse piirkonda.

Aastal 2005 oli külas 15 elanikku.

## Viited
Ošenieki

**Ošenieki** on küla (*ciems*) Lätis Salduse piirkonnas Jaunlutriņi vallas.

Küla asub valla lääneosas. Ošenieki jääb  valla keskusest Jaunlutriņist 8,5, piirkonna keskusest Saldusest 22,2 ja Riiast 141,5 kilomeetri kaugusele. Külas asub Ošenieki bussipeatus. 

Looduskaitse all on Kalnziednieki hiidtamm. 

Aastail 2009–2021 kuulus küla Salduse piirkonda.

Aastal 2021 oli külas 47 elanikku, aastal 2026 oli elanikke 53.

## Viited
Kuwait Petroleum Corporation

**Kuwait Petroleum Corporation** (inglise keelest *Kuveidi Naftakorporatsioon*; araabia keeles مؤسسة البترول الكويتية; **KPC**) on Kuveidi riiklik naftatööstusettevõte. Selle peakontor asub pealinnas Al-Kuwaydis.

KPC tegeleb nafta ja petrokemikaalide tootmise, rafineerimise, turustamise ja transpordiga. Ettevõte toodab umbes 7% kogu maailma toornaftast.

## Viited

## Välislingid
* Koduleht
QatarEnergy

**QatarEnergy** (araabia keeles قطر للطاقة) on Katari riiklik nafta- ja maagaasiettevõte. QatarEnergy tegeleb monopoli korras kõigi nafta- ja gaasitööstusega seotud valdkondadega, nagu uuringud, tootmine, rafineerimine, transport ja ladustamine.

Kuna tulud nafta ja maagaasi müügist moodustavad 60% Katari SKT-st, on riiklik naftafirma poliitikas keskse tähtsusega. QatarEnergy oli 2018. aastal maailma suuruselt kolmandate varudega nafta- ja gaasifirma. Aastal 2021 oli QatarEnergy maailma suuruselt viies maagaasiettevõte. Aastal 2022 oli firma käive 52 mld $, puhaskasum 42,4 mld $ ja varade kogumaht 162 mld $.

QatarEnergy juht on aastast 2014 Saad Sherida al-Kaabi (ta on aastast 2018 ka Katari energeetikaminister).

## Viited

## Välislingid
* Koduleht
Namiķi

**Namiķi** on küla (*ciems*) Lätis Salduse piirkonnas Lutriņi vallas.

Küla asub valla kaguosas merepinnast 100 meetri kõrgusel. Namiķi jääb  valla keskusest Lutriņist 1,5, piirkonna keskusest Saldusest 9 ja Riiast 125 kilomeetri kaugusele. Küla teenindavad Meliorācija ja Namiķi bussipeatus. 

Küla rajati teise maailmasõja järgsetel aastatel kui maaparandustöötajate teehooldevalitsuse keskasula. Nõukogude perioodil olid külas nii klubi kui ka raamatukogu; nende asemel tegutseb tänapäeval ööklubi.

Aastail 2009–2021 kuulus küla Salduse piirkonda.

Aastal 2021 oli külas 322 elanikku, aastal 2026 oli elanikke 323.

## Viited
Tiruļi

**Tiruļi** on küla (*mazciems*) Lätis Salduse piirkonnas Salduse vallas.

Küla asub valla keskosas. Tiruļi jääb  valla keskusest Druvast 3,7, piirkonna keskusest Saldusest 8,1 ja Riiast 124,6 kilomeetri kaugusele. Külast läände jäävad Tiruļi tiigid.

Küla on kujunenud endise Tiruļi karjamõisa (*Tirol*) keskuse juurde.

Aastail 2009–2021 kuulus küla Salduse piirkonda.

Aastal 2005 oli külas 20 elanikku.

## Viited
Lagzdiņas

**Lagzdiņas** on küla (*mazciems*) Lätis Salduse piirkonnas Salduse vallas.

Küla asub valla kaguosas maantee A9 ääres. Lagzdiņas jääb  valla keskusest Druvast 5,3, piirkonna keskusest Saldusest 2,8 ja Riiast 119,6 kilomeetri kaugusele. Külas asub Lagzdiņase bussipeatus. 

Aastail 2009–2021 kuulus küla Salduse piirkonda.

Aastal 2006 oli külas 29 elanikku.

## Viited
Ziedonis (Salduse vald)

**Ziedonis** on küla (*mazciems*) Lätis Salduse piirkonnas Salduse vallas.

Küla asub valla kaguosas maantee A9 ääres. Ziedonis jääb  valla keskusest Druvast 4,5, piirkonna keskusest Saldusest 4,1 ja Riiast 120,6 kilomeetri kaugusele.

Ziedonis rajati suvilapiirkonnana. Aastail 2009–2021 kuulus küla Salduse piirkonda.

Aastal 2005 oli külas 8 elanikku.

## Viited
Saara Liis Jõerand

**Saara Liis Jõerand** (sündinud 14. mail 1999) on eesti kirjandusteadlane, ajakirja Värske Rõhk peatoimetaja aastast 2025. 

## Publikatsioone
*Kuidas jutustada juba jutustatut? (retsensioon Mehis Heinsaare romaanile "Kadunud hõim") – *[[Looming (ajakiri)|Looming]]*, nr 5, 2023.

## Tunnustus
*2023 Ants Orase nimeline kirjanduskriitika auhind arvustuse "Kuidas jutustada juba jutustatut?" eest
Lašupe

**Lašupe** on küla (*mazciems*) Lätis Salduse piirkonnas Lutriņi vallas.

Küla asub valla edelaosas Krimelde jõe ääres. Lašupe jääb  valla keskusest Lutriņist 8, piirkonna keskusest Saldusest 20 ja Riiast 137 kilomeetri kaugusele. Külas asuvad Sprīdīši ja Bruņenieki bussipeatus. 

Küla on kujunenud endise Lašupe mõisa (*Laschuppen*) keskuse, Lašupe metskonna ja Lašupe veski juurde. Aastail 1650-1702 oli seal praeguse Lašupe veskijärve kohal rauasulatustöökoda, kus valmistati ka kahureid.

Aastail 2009–2021 kuulus küla Salduse piirkonda.

Aastal 2005 oli külas 112 elanikku.

## Viited
Puding

**Puding** on magus või soolane vormiroog, kus erinevad koostisosad on kokku seotud siduva ainega nagu või, jahu, munad või rasv, nii et see on ühes tükis. Sõna *puding* tuleneb prantsusekeelsest sõnast *boudin*, mis arvatakse tulenevat ladinakeelsest sõnast *botellus*, mis tähendab *väike vorst*.

## Vaata ka

## Viited
Paulina Hennig-Kloska

**Paulina Hennig-Kloska** (sündinud 5. oktoobril 1977 Gnieznos) on Poola poliitik ja ettevõtja, ta on 12. novembrist 2015 seimi liige. Ta on 13. detsembrist 2023 Poola kliima- ja keskkonnaminister Donald Tuski kolmandas valitsuses.

Ta lõpetas politoloogia õpingud, saades bakalaureusekraadi 1999. aastal Paweł Włodkowici kolledžist Płockis ja magistrikraadi 2001. aastal Adam Mickiewiczi ülikoolist Poznańis. Lisaks õppis ta finantsanalüüsi ja kontrollimise alal Poznańi majandus- ja äriülikoolis, mille lõpetas 2005. aastal. Ta töötas ajakirjanikuna kohalikus raadiojaamas ja panga filiaali direktorina Gnieznos. Hiljem liitus ta erasektoriga, töötades äriõiguse ettevõtte peadirektorina.

2015. aasta parlamendivalimistel kandideeris Hennig-Kloska Konini ringkonnas Seimi, saavutades Moderni partei (*Nowoczesna*) valimisnimekirjas kõrgeima koha. Ta võitis Seimi 8. ametiajal koha 7306 häälega. 26. mail 2017 asendas ta Katarzyna Lubnaueri Moderni pressiesindajana. 2019. aasta valimistel kandideeris ta edukalt parlamendiliikmeks tagasi, kandideerides Kodanikukoalitsiooni nimel ja saades 16 813 häält. 2021. aasta veebruaris lahkus ta Kodanikukoalitsiooni parlamendiklubist ja Modernist, et liituda Poola 2050 parteiga (*Polska 2050*).

2023. aasta valimistel kindlustas ta kolmandat korda parlamendikoha, kandideerides Kolmanda Tee koalitsiooni kandidaadina ja saades 30 334 häält. 12. detsembril 2023 valis Seim ta Donald Tuski kolmanda valitsuse kliima- ja keskkonnaministriks. Järgmisel päeval nimetas Poola president Andrzej Duda ta ametlikult ametisse. Jaanuaris 2024 nimetas president ta veelkord Sotsiaaldialoogi Nõukogu liikmeks.

18. veebruaril 2026 teatas ta koos 17 teise parlamendiliikme ja senaatoriga oma kavatsusest lahkuda Poola 2050-st ja luua uus parlamentaarne klubi nimega Keskus (*Centrum*).
Szczepkamyces

***Szczepkamyces*** on klassi *[[Agaricomycetes]]* torikulaadsete seltsi kuuluv seente perekond.

## Liike
**Szczepkamyces campestris* – sarapuu-ebakorgik

## Välislingid
*
Valge mügarliudik

**Valge mügarliudik** (harilik mügarseen, tomati-mügarseen, *Sclerotinia sclerotiorum*) on kottseente hulka kuuluv seeneliik.

Seent on leitud ka Eestist.

## Välislingid
*
Aronija

**Aronija** on küla (*mazciems*) Lätis Salduse piirkonnas Salduse vallas.

Küla asub valla lõunaosas Salduse linna idapiiril. Aronija jääb  valla keskusest Druvast 5,3, piirkonna keskusest Salduse keskusest 2,1 ja Riiast 123,7 kilomeetri kaugusele.

Aastail 2009–2021 kuulus küla Salduse piirkonda.

Aastal 2005 oli külas 30 elanikku.

## Viited
Saldus stacija

**Saldus stacija**  (tõlkes *Salduse rudteejaam*) on küla (*mazciems*) Lätis Salduse piirkonnas Salduse vallas.

Küla asub valla kaguosas Salduse linna põhjapiiril. Saldus stacija jääb  valla keskusest Druvast 2,7, piirkonna keskusest Salduse keskusest 2,7 ja Riiast 122,1 kilomeetri kaugusele. Külas asub Salduse raudteejaam.

Aastail 2009–2021 kuulus küla Salduse piirkonda.

Aastal 2005 oli külas 94 elanikku.

## Viited
Zvejnieki (Zvārde vald)

**Zvejnieki** on küla (*mazciems*) Lätis Salduse piirkonnas Zvārde vallas.

Küla asub valla loodeosas. Zvejnieki jääb  valla keskusest Striķist 2,5, piirkonna keskusest Saldusest 7,1 ja Riiast 127,8 kilomeetri kaugusele. Külas asub Zvejnieki bussipeatus. 

Aastail 2009–2021 kuulus küla Salduse piirkonda.

Aastal 2005 oli külas 55 elanikku.

## Viited
2026. aasta Moto3 hooaeg

**2026 FIM Moto3 maailmameistrivõistlused** on Grand Prix mootorrataste võidusõidu 78. hooaja väikseim klass.

## Sõitjad ja võistkonnad

## Kalender
Georg Villenberg

**Georg Villenberg** (sündinud 22. juulil 2003 Tallinnas) on Eesti poliitik, Tallinna Linnavolikogu liige. Eesti Keskerakonna ja Keskerakonna Noortekogu liige. Endine Keskerakonna Noortekogu peasekretär ja revisjonikomisjoni liige, praegune juhatuse liige.

## Elulugu
Georg Villenberg sündis 2003. aastal Tallinnas. Ta lõpetas Tallinna Õismäe Vene Lütseumi 2022. aastal. Praegu Georg õpib Tartu Ülikooli õigusteaduskonnas Tallinnas.

2024. aastast ta hakkas tegema videot TikTokis poliitikast, tänu sellele ta on populaarne venekeelse noortel. TikTokis Georgil on üle 10 000 jälgijat.

19. augustil 2025. aastal ta teatas oma osalemisest kohalike omavalitsuste valimistel Keskerakonna nimekirjas.

## Poliitiline tegevus
2021. aastal ta liitus Eesti Keskerakonna Noortekoguga ning 2022. aastal ta sai revisjonikomisjoni liikmeks. 2023. aastal sai Noortekogu juhatuse liikmeks. 2024. aastal ta alustas tööd Noortekogu peasekretärina. Alates 10. detsembrist 2025. aastast praeguse ajani ta on Eesti Keskerakonna Noortekogu juhatuse liige. Tema koha peasekretärina võttis üle Johannes-Emmanuel Allas. 

2025. aasta kohalike omavalitsuste valimistel kandideeris Tallinnas, Haaberstis numbriga 281 Eesti Keskerakonna nimekirjas. Ta valiti Tallinna linnavolikokku 828 häälega. See oli neljas tulemus Haaberstis pärast Riina Sikkuti, Oleg Siljanovi ja Jana Toomi. Georg on kõige noorem liige 11. Tallinna linavolikogu koosseisus.

## Viited
Kastani Tänava Kirjastus

**Kastani Tänava Kirjastus** sündis 2022. aastal Tartus Piret Põldveri eestvedamisel ja on Tartu noore naiskirjanduse nägu. Kirjastus on avaldanud kaks Piret Põldveri luulekogu, "Suunurgad" ja "Tõmme", millest viimane sai 2025. a. Gustav Suitsu luulepreemia. Lisaks on avaldatud ka alkoholiteemaline proosateos "Hoog", mis koosneb nn isiklikust esseest (*personal essay*) ja kaheksast intervjuust. Väljaantud autorite hulgas on lisaks Põldverile ka Johanna Roos, kelle esikkogu "Tsükkel" on saanud Betti Alveri luuleauhinna. Kirjastuse kodulehel (https://kastan.ee) on detailsemat infot avaldatud raamatute kohta.
Klimbid

**Klimbid** on väiksed käkid mis on valmistatud nisujahust, munast, võist ja piimast ning ei sisalda täidist. Erinevalt käkkidest mida tavaliselt eraldi keedetakse, pannakse klimbitainas lusikaga supi sisse, ning keedetakse koos supiga.

## Vaata ka

## Viited
Teterow

**Teterow** on linn Saksamaal Mecklenburg-Vorpommerni liidumaal Rostocki kreisis. Linn asub Mecklenburgi Šveitsiks nimetatud maastikul Peene jõe lähte juures.

Teterowi nimi on pärit polaabi keele metsist tähistavast sõnast. Tänapäeva linna kohal oli polaabide asula, mis hävis sõjategevuses 1150. aasta paiku. Uue asula rajasid sakslased 1230. aastal Budorpi küla juurde ja sai arvatavasti 1235. aastal Werle isandalt Nikolaus I linnaõigused. Teterowit on kirjalikult esmamainitud 1272. aastal (Thiterow).

1952. aastal liideti linnaga Niendorfi, Pampowi ja Teschowi vald.

## Viited

## Välislingid
* Teterowi koduleht
Vereštšagino

**Vereštšagino** on linn Venemaal Permi krais, Vereštšagino rajooni keskus. Asub Permist 137 km lääne pool.

Vereštšagino on asutatud 1898. aastal raudtee ehitusega seoses. 1904. aastani oli asula nimi **Otšorskaja** ja seejärel **Voznessenskaja** 1915. aastani, mil sai praeguse nime maalikunstnik Vassili Vereštšagini järgi, kes oli linnas peatunud teel Vene-Jaapani sõtta. Linnaõigused sai 1942. aastal.

2022. aastal oli linnas 22 077 elanikku.

Vereštšaginos on raudteejaam Siberi raudtee Kirovi-Permi lõigul.

Linnas on koduloomuuseum.

## Viited

## Välislingid
*Vereštšagino koduleht
Super Mario Galaktika Film

**"Super Mario Galaktika Film"** (inglise keeles "The Super Mario Galaxy Movie") on 2026. aastal valminud Ameerika Ühendriikide animafilm.

Filmi režissöörid on Aaron Horvath ja Michael Jelenic, stsenarist Matthew Fogel. Filmi tootsid Universal Pictures ja Illumination Entertainment.

## Vaata ka
* Super Mario Bros. Film

## Välislingid

*
Hammed Animashaun

**Hammed Animashaun** (sündinud 6. mail 1991) on briti näitleja. Ta võitis 2024. aasta Royal Television Society Programme Awardsil tunnustuse parim meesnäitleja komöödias rolli eest sarjas „Black Ops”.

## Lapsepõlv
Animashaun sündis Londonis Whitechapelis Nigeeria päritolu perekonnas. Tema isa oli bussijuht ja ema vabatahtlik. Hammed Animashaun on 1,91 meetrit pikk. Tal oli kolledžis kasvuspurt ja ühel suvel kasvas ta peaaegu 13 cm pikemaks. Ta noorem vend on 2,06 meetrit pikk. Tema draamaõpetaja julgustas teda liituma Londonis Limehouse’is asuva Half Moon lasteteatriga. Ta õppis ülikoolis filosoofiat ja draamat, kuid kukkus sealt välja, kui talle pakuti teatris rolle.

## Karjäär

### Teater
Ta sai 2021. aasta Ian Charlesoni auhindadel, mis tunnustab alla 30-aastaseid näitlejaid klassikalistes rollides, teise koha rolli eest Bridge Theatre'i lavastuses „Suveöö unenägu”. Ta sai sama rolli eest ka WhatsOnStage auhindadelt parima meeskõrvalosatäitja tunnustuse. Lisaks on ta näidelnud Athol Fugardi kirjutatud apartheidi-aegses Lõuna-Aafrikas aset leidvas draamas „Master Harold”… and the Boys”, ühte koledatest õdedest lavastuses „Cinderella”, lavastuses „The Producers”, algupärases versioonis lavastusest „Barber Shop Chronicles”, Rufus Norrise lavastatud „The Threepenny Operas” ning Michael Longhursti lavastatud „Amadeuses”.

2024. aastal mängis Hammed Animashaun gängsteri Bartlett Sheri lavastatud muusikali  „Suudle mind, Kate” uusversioonis, kus ta esitas koos teise gängsteri Nigel Lindsayga laulu „Brush Up Your Shakespeare”.

### Televisioon
Animashaun mängib 2021. aasta Amazon Prime Video sarjas „The Wheel of Time” tegelast Loial. Ta mängib 2023. aasta BBC One komöödiasarjas „Black Ops” koos Gbemisola Ikumelo ja Akemnji Ndifornyeniga, kehastades salapolitseinikku. Tema tegelast, Kayd, on kirjeldatud kui optimistlikku, jumalakartlikku ja õrna meest. Ta on öelnud, et see roll on tema unistuse täitumine.

Ta pälvis parima meesnäitleja komöödias auhinna 2024. aasta Royal Television Society Programme Awardsil. 2024. aasta märtsis oli ta nomineeritud Briti teleauhindadel kategoorias parim meesosatäitja komöödias.

2026. veebruaris teatati, et Animashaun teeb kaasa sketšisaates "Saturday Night Live UK".

## Filmograafia

## Viited


## Välislingid

*
Käsilased ja koletised

**"Käsilased ja koletised"** (inglise keeles "Minions & Monsters") on 2026. aastal valminud Ameerika Ühendriikide animafilm. 

Filmi režissöörid on Pierre Coffin, stsenaristid Brian Lynch ja Pierre Coffin. Filmi tootsid Universal Pictures ja Illumination Entertainment.

## Vaata ka
* Mina, supervaras
* Mina, supervaras 2
* Käsilased
* Mina, supervaras 3
* Käsilased 2
* Mina, supervaras 4

## Välislingid

*
Siil Sonic 4

**"Siil Sonic 4"** (inglise keeles "Sonic the Hedgehog 4") on 2027. aastal valmiv Ameerika Ühendriikide animafilm.

Filmi režissöör on Jeff Fowler ning stsenaristid Patrick Casey, Josh Miller ja John Whittington. Filmi toodavad Paramount Pictures ja Original Film.

## Vaata ka
* Siil Sonic
* Siil Sonic 2
* Siil Sonic 3

## Välislingid

* Filmi koduleht
*
Rakvere piiramine (1558)

**Rakvere piiramine** ja Rakvere ordulinnuse alistumine toimus Liivi sõja Vene-Liivi sõjas 1558. aastal, kui Rakveret kaitsnud Liivimaa ordu väesalk jättis Rakvere linnuse maha ja selle võttis üle Moskva tsaaririigi väesalk Boris Kolõtševi juhtimisel.

Liivi sõja Vene-Liivi sõda algas 22. jaanuaril 1558 Šig-Alei (Šahh-Ali) Moskva tsaaririigi vägede sissetungiga Tartu piiskopi valdustesse. Moskva tsaaririigi väesalk Aleksei Basmanovi juhtimisel tungis Liivimaale Kirde-Eestis ja rüüstasid Alutagusel, nende vastu asus välja Järva foogt Bernd von Smerten, 80 rüütli ja sõjasulastega. 3. veebruaril vallutati, rüüstati ja süüdati Jõhvi kirik ning tapeti kirikusse varjunud inimesed,  6. veebruaril tungisid  nad Järvamaale, ordu väesalgad taganesid Rakvere kaitsele, kust nad aga naasesid 7. juulil Paidesse.

Sellele järgnes Moskva tsaari poolt välja kuulutatud kahekuuline vaherahu, mille jooksul pidid liivimaalased "Tartu maksu" tasuma. 

11. mail vallutasid venelased Liivimaa ordu  Narva  linnuse ning 18. juulil kapituleerus Tartu, Liivimaad tabas peataolek, mille jooksul paljud linnused, kaasa arvatud Rakvere, langesid vastupanuta venelaste kätte. 

Johann Renner kirjeldas Rakvere langemist järgmiselt: 

1558. aasta Narva piiramise, Paide piiramise ja vallutamise järel oli Virumaa ja Narva järgnevalt aastatel 1558–1581 Moskva tsaaririigi võimu all. 

## Viited
Keikino

**Keikino** (vene keeles *Кейкино*, isuri keeles *Haaviko*, soome keeles *Haavikko*, eesti keeles ka *Haaviku*) on küla Venemaal Leningradi oblastis Kingissepa rajoonis Kuzjomkino külaasunduses. 

Küla asub Lauga jõe vasakul kaldal, Kuzjomkinost 15 km lõuna pool.

Küla on esimest korda mainitud 1571. aastal Šeloni viiendiku maksuraamatus nimega Kekino ja Kikino.

1848 elas külas 207 isurit ja 22 ingerisoomlast. 1. märtsi 1920 seisuga elas külas 416 inimest, kellest majaomanikke oli 90. Rahvuselt olid 396 isurid, 16 venelased ja 4 eestlased.

Tartu rahulepingu järgi kulges Eesti-Venemaa piir Ilkino külast ühe versta kauguselt lääne pool Keikino küla.

Külas elas 2010. aastal 90 inimest ja 2017. aastal 88 inimest.

## Viited
Iraani parlamendi esimees

**Iraani Islamivabariigi parlamendi esimees** (pärsia keeles رئیس مجلس شورای اسلامی (*Raeis Majles Shoraye Eslami*)) on Iraani parlamendi spiiker.

Iraani parlamendi esimees on aastast 2020 Mohammad Bagher Ghalibaf.

## Iraani parlamendi esimeeste loend
} || 6. märts 1944 || 12. märts 1946 || Rahvusliku Ühtsuse Partei
|-
! rowspan="2"| 12
| rowspan="2"|  ||rowspan="2"| Reza Hekmat ||rowspan="2"| 25. märts 1947 || rowspan="2"| 1. juuli 1952 || Demokraadi Partei
|-
| *[[Parteitu poliitik|Parteitu]]*
|-
! 13
|  || Hassan Emami || 1. juuli 1952 || 6. august 1952 || *[[Parteitu poliitik|Parteitu]]*
|-
! 14
|  || Abol-Ghasem Kashani || 8. august 1952 || 1. juuli 1953 || Rahvusrinne
|-
! 15
|  || Abdollah Moazemi || 1. juuli 1953 || 16. august 1953 || Rahvusrinne
|-
! (12)
|  || Reza Hekmat || 16. august 1953 || 5. august 1963 || *[[Parteitu poliitik|Parteitu]]*
|-
! rowspan="2"| 16
| rowspan="2"|  || rowspan="2"| Abdollah Riazi ||  rowspan="2"| 5. august 1963 || rowspan="2"| 7. oktoober 1978 || Uue Iraani Partei
|-
| Rastakhizi Partei
|-
! 17
|  || Javad Saeed || 7. oktoober 1978 || 11. veebruar 1979 || Rastakhizi Partei
|-
! colspan="6" | Islami Konsultatiivkogu
|-
! rowspan="2"| 1
| rowspan="2"| || rowspan="2" | Akbar Hashemi Rafsanjani || rowspan="2"| 28. juuli 1980 || rowspan="2"| 3. august 1989 || Islamivabariiklik Partei
|-
| Võitlevate Vaimulike Ühing
|-
! 2
| || Mehdi Karroubi || 3. august 1989 || 3. mai 1992 || Võitlevate Vaimulike Liit
|-
!  3
|  || Ali Akbar Nategh-Nuri || 28. mai 1992 || 27. mai 2000 || Võitlevate Vaimulike Ühing
|-
! (2)
| || Mehdi Karroubi || 28. mai 2000 || 27. mai 2004 || Võitlevate Vaimulike Liit
|-
! 4
|  || Gholam-Ali Haddad-Adel || 29. mai 2004 || 27. mai 2008 || *[[Parteitu poliitik|Parteitu]]*
|-
! 5
|  || Ali Larijani || 28. mai 2008 || 27. mai 2020 || *[[Parteitu poliitik|Parteitu]]*
|-
! rowspan="2"| 6
| rowspan="2"| || rowspan="2" | Mohammad Bagher Ghalibaf || rowspan="2"| 28. mai 2020 || rowspan="2"| *Ametis* || rowspan="2"| Arengu ja Õigluse Rahvas
|-
|}

## Vaata ka
* Iraani Senat
Mõõdukad (Taani)

**Mõõdukad** (taani keeles *Moderaterne* (**M**)) on Taani erakond. See on vaadetelt liberaalne ning selle asutas Lars Løkke Rasmussen (peaminister aastatel 2009–2011 ja 2015–2019). Rasmussen teatas uue erakonna loomisest 2021. aasta suvel ning ütles, et see võiks teoks saada pärast kohalike omavalitsuste valimisi samal sügisel. Erakonna nimi võeti kodumaise draamasarja "Võimu kants" fiktiivselt peaministrierakonnalt (mis väidetavalt kirjutati omakorda erakonna Det Radikale Venstre põhjal) ja toona Rootsi parlamendi suuruselt teiselt erakonnalt, Mõõdukalt Koalitsiooniparteilt.

Rasmusseni sõnul asutas ta Mõõdukate partei, et tekitada tsentristlik alternatiiv "sinistele" ja "punastele". Mõõdukad ei ole parlamendis seotud kummagi blokiga. Septembriks 2021 oli erakond kogunud piisavalt allkirju, et osaleda 2022. aasta sügise üldvalimistel.

2022. aasta valimistel tegi uus erakond paremuselt kolmanda tulemuse ning sai 179-kohalises parlamendis 16 kohta. Nad lootsid osutuda uue koalitsiooni moodustamisel kaalukeeleks, kuid punasel blokil õnnestus saada valimistel enamus. Siiski asusid Mõõdukad Sotsiaaldemokraatide ja Venstrega läbi rääkima ning kolmekesi moodustati laiapõhjaline koalitsioon.

## Vaata ka
* Taani erakondade loend
* Uus Ühiskondlik Leping

## Viited

## Välislingid
* Koduleht
Dennis Kelly

**Dennis Kelly** (sündinud 16. novembril 1970) on Briti kirjanik ja produtsent. Ta on kirjutanud näidendeid ja loonud stsenaariumeid tele ja filmi jaoks.

Ka Eestis on tema näidendeid lavastatud. Tallinna Linnateatris toodi 2014. aastal välja "Armastus ja raha", 2019. aastal "Gorge Mastromase rituaalne tapmine" ja 2026. aastal "Orvud".

Tema näidend "DNA", mis ilmus 2007. aastal ja esietendus 2008. aastal, sai 2010. aastal Suurbritannia gümnasistide tasemetesti GCSE üheks alustekstiks, mistõttu loeb seda igal aastal umbes 400 000 õpilast. Ta kirjutas libretto muusikalile "Matilda", mille  laulusõnad autoriks oli muusik ja koomik Tim Minchin. Muusikal võitis mitu auhinda, kusjuures Kelly pälvis Tony auhinna parima muusikaliraamatu loomise eest. Muusikali filmiadaptatsioon, mille stsenaariumi kirjutas samuti Kelly, ilmus 2022. aasta detsembris. "Matilda" aluseks oli Roald Dahl'i samanimeline romaan.

## Viited
Pärandkultuurmaastik

**Pärandkultuurmaastik** on maastik, mis on inimese ja looduse koosmõjul tekkinud märkimisväärse ajaloolise väärtusega keskkond või objekt. See võib olla hoone, ruum, vaade, arheoloogiline või looduslik element.

Peale kindla objekti võib pärandkultuurmaastik olla ka minevikust alles jäänud väärtus, vara, jälg või tunne, mida on keelatud muuta või mida tänapäeval jätkuvalt edasi muudetakse.
Estonian Grand Prix

**Estonian Grand Prix** (tuntud ka kui **Eesti Suursõit** ja **Suur Võidusõit**) on iga-aastane Porsche Ringil toimuv motospordivõistlus.

## Välislingid
* Estonian Grand Prix veebileht
Rahvusvaheline Aerutamisföderatsioon

**Rahvusvaheline Aerutamisföderatsioon** (ICF) on kõigi rahvuslike aerutamisorganisatsioonide katusorganisatsioon kogu maailmas. Selle peakorter asub Lausanne'is Šveitsis ja see haldab kõiki aerutamisspordi aspekte kogu maailmas. ICF-iga on liitunud 157 riiki pärast seda, kui 2008. aasta ICF-i kongressil Roomas lisati seitse rahvuslikku föderatsiooni.

19. jaanuaril 1924. aastal, kuus kuud enne olümpiamängude avatseremooniat Prantsusmaa pealinnas Pariisis, kohtusid nelja riikliku föderatsiooni - Austria, Taani, Saksamaa ja Rootsi - esindajad Kopenhaagenis Taanis ja asutasid kanuusõidu rahvusvahelise esindusühingu „Internationale Representantschaft für Kanusport” (IRK). Kavatsusega saada kanuusõidu globaalseks juhtorganiks valisid nad IRK esimeseks presidendiks sakslase Franz Reinicke. See nimetati 1946. aastal ümber Rahvusvaheliseks Kanuuföderatsiooniks.

Venemaa 2022. aasta sissetungi valguses Ukrainasse peatas ICF Venemaa ja Valgevene sportlaste osalemise kõigil Rahvusvahelise Aerutamisföderatsiooni võistlustel ning peatas kõigi Venemaa ja Valgevene ametnike osalemise kõigil ICF-i poolt heakskiidetud üritustel ning osalemise kõigil ICF-i koosolekutel, komiteedes ja foorumitel. 2023. aasta märtsis saatis Venemaa Kanuuföderatsioon (RCF) ISF-ile kirja, milles kutsus neid üles otsust tühistama ja lubama Venemaa sportlastel ISF-i üritustel võistelda. RCF-i avalduses väideti, et sõja algatas tegelikult Ukraina ja et "Venemaa kaitseb rahu". 2023. aasta mais ennistas Rahvusvaheline Aerutamisföderatsioon Venemaa ja Valgevene sportlaste koosseisu, vahetult pärast seda, kui Venemaa raketirünnak sundis Ukrainas toimunud aerutamisvõistluse tühistama.

## Viited

## Välislingid
* Ametlik veebileht
Ayoade Bamgboye

**Ayoade Zahrah Bamgboye** on nigeeria ja briti koomik. Ta võitis 2025. aastal parima uustulija auhinna Edinburghi komöödiaauhindadel.

## Lapsepõlv
Bamgboye sündis Londonis ja kasvas üles Lagoses. Oma kahekümnendates kolis ta tagasi Londonisse.

## Karjäär
Bamgboye soolo debüüt-*show* "Swings and Roundabouts" sai 2025. aasta Edinburghi komöödiaauhindadel parima uustulija auhinna. Ta on ühtlasi ka esimene mustanahaline naine, kes on selle auhinna võitnud. "Swings and Roundabouts" võitis ta ka NextUp Comedy voogedastusplatvormi komöödiaauhinna. 2025. aasta oktoobris esitas ta seda etendust Soho teatris.

Bamgboye sõnul on tema eeskujudeks komöödias Jack Black, Maya Rudolph ja Chris Morris.

Bamgboye on näitleja sketšisaates "Saturday Night Live UK".

## Viited
Imre Taveter

**Imre Taveter** (21. aprill 1967 Keila – 24. märts 2026) oli eesti purjetaja ja purjesporditreener, 9-kordne Eesti meister. 

Ta lõpetas 1985. aastal Tallinna 1. Keskkooli ning 1995. aastal Tallinna Pedagoogikaülikooli kehakultuuriteaduskonna. Purjetamisega alustas ta 1976. aastal Kalevi Jahtklubis Tõnu Jurovski juhendamisel ning jätkas aastatel 1977–1980 treeninguid Milvi Martini käe all. Ühemehepaatidel (OK, Lutš, Finn) purjetades juhendasid teda Peeter Raska, Tõnu Jurovski, Rein Ottoson ja Margus Kukk; Nõukogude Liidu koondises olid tema treenerid Vladimir Nazarov ja Vladimir Volkov. 

Imre Taveter osales kahtedel olümpiamängudel. Ta saavutas Finn-klassis 2000. aasta Sydney olümpiamängudel 22. ja 2004. aasta Ateena olümpiamängudel 25. koha. 
Maailmameistrivõistlustel oli ta 1994. aastal 32. ning Euroopa meistrivõistlustel 2000. aastal 31. kohal. 1995. aastal saavutas ta maailmakarika etapil 7. koha. 

1987. aastal tuli ta Euroopa juunioride meistriks. Nõukogude Liidu juunioride meistrivõistlustel võitis ta 1984. ja 1985. aastal kuldmedali ning 1983. aastal pronksmedali. Eesti meistriks tuli ta üheksal korral (1992, 1994–2000 ja 2003). 

Taveterile omistati meistersportlase nimetus 1984. aastal ja suurmeistri nimetus 1987. aastal. Aastatel 1997–2010 oli ta Eesti Finn-klassi Liidu juhatuse liige. Treenerina töötas ta aastatel 2021–2023 Pärnu Jahtklubis ning alates 2023. aastast Kalevi Jahtklubis, kus omandas 2024. aastal 6. kutsetaseme treenerikutse.

## Isiklikku
Tema poeg on Taavi Valter Taveter, vend oli purjetaja Aare Taveter.

## Viited

## Välislingid
*
Dobrjanka

**Dobrjanka** (vene keeles Добрянка) on linn Venemaal Permi krais, Dobrjanka linnaringkonna keskus. Dobrjanka asub Kama jõele paisutatud Kama veehoidla ääres, Permist ligikaudu 30 km põhja pool.

Asulat on esmamainitud 1623. aastal. 1752. aastal rajati sinna vase- ja rauasulatustehas. Linnaks sai Dobrjanka 1943. aastal. 1956. aastal jäi osa linnast veehoidla rajamisel vee alla. 1976. aastal hakati linna ehitama Permi soojuselektrijaama, mis alustas tööd 1986. aastal.

2000. aastal oli linnas 38 400 elanikku, 2010. aastal 33 686 elanikku ja 2023. aastal 28 545 elanikku.

## Viited

## Välislingid
*https://добрянка.рус/
Dobrjanka (täpsustus)

**Dobrjanka** on mitme asula nimi: 

*Dobrjanka on linn Venemaal Permi krais
*Dobrjanka (Ukraina alev) on alev Ukrainas Tšernihivi oblastis
*Dobrjanka (Jampili rajoon) on küla Ukrainas Vinnõtsja oblastis Jampili rajoonis
Aprill 2026

**Aprill 2026**, eelvaade.

2026. aasta aprill algab kolmapäeval ja lõppeb 30 ööpäeva hiljem neljapäeval.

## [[1. aprill]]
*...

## [[12. aprill]]
*Ungaris toimuvad parlamendivalimised
Feodor Feodorov

**Feodor Feodorov** (3. november 1926 – 31. detsember 2022) oli Eesti ajakirjanik.

Aastail 1967–1988 oli ta ajakirja Horisont peatoimetaja.
Juhana Pohjola

**Juhana Markus Pohjola** (sündinud 27. märtsil 1972 Helsingis) on Soome Evangeelse Luterliku Misjonipiiskopkonna teine ​​piiskop ja Soome Evangeelse Luterliku Kiriku endine pastor. Misjonipiiskopkonna piiskopkonna täiskogu valis ta ametisse 23. jaanuaril 2021 ning tema ordinatsioonimissa toimus Misjonipiiskopkonna suvepidustuste ajal augustis Loimaa Evangeelses Rahvakoolis.

Pohjola on olnud Misjonipiiskopkonna dekaan alates 2013. aastast ja enne seda Lutheri Sihtasutuse dekaan alates 2000. aastast. Pohjola on lõpetanud teoloogia magistriõppe Helsingi Ülikoolis ja teoloogia magistriõppe Concordia Teoloogilises Seminaris Fort Wayne'is Indianas. Ta kaitses 2014. aastal Helsingi Ülikoolis teoloogiadoktori kraadiga doktoritöö. Oma õpingutes on ta uurinud kirikuisa Tertullianust, Hermann Sasse arusaama kiriklikust osadusest ning Soome ordinatsioonivormelite arusaama preestriks ordineerimisest ja teenimisest. 2022. aasta sügisel sai ta Concordia Teoloogilisest Seminarist teoloogia audoktori kraadi.

Algselt ordineeriti ta pastoriks Oulu piiskopkonnas 1999. aastal ning talle anti ametlik korraldus teenida Soome Lutheri Sihtasutuses. Hiljem aga võeti tema preestriõigused ära, kuna Lutheri Sihtasutust peeti Soome Evangeelsest Luterlikust Kirikust eraldunuks ja moodustati oma konfessioon. Aastatel 2000–2010 oli Pohjola Helsingi Püha Markuse koguduse Lutheri Sihtasutuse/Misjonipiiskopkonna vastutav pastor ning aastatel 2011–2012 külalisõpetajana Concordia Luterlikus Teoloogilises Seminaris St. Catharinesis Kanadas.

Pohjolale on esitatud süüdistus inimrühma vastu vaenu õhutamises, kuna ta Lutheri Sihtasutuse agendi ja Misjonipiiskopkonna piiskopina avaldas ja levitas Päivi Räsäneni kirjutatud brošüüri "Mees ja naine, keda ta lõi: homoseksuaalsed suhted seavad kahtluse alla kristliku inimkonnakäsitluse". Nii ringkonnakohus kui ka apellatsioonikohus (14. november 2023) tühistasid süüdistused. Juhtum, vähemalt Räsäneni puhul, jõudis edasi ülemkohtusse.

## Isiklikku
Ta on abielus ja on nelja lapse isa.
Phanerochaete sanguinea

***Phanerochaete sanguinea*** on kandseente liik.

Seen kasvab enamasti surnud okaspuu- aga ka lehtpuu okstel.

## Välislingid
*
Litsid

**"Litsid"** on eesti ajalooline draamasari, mis valmis 2017. aastal ja esilinastus telekanalis TV3 2018. aastal. Kümneosalise sarja on tootnud TV3 tellimusel produktsioonifirma Reede.

Sarja stsenarist, režissöör, monteerija ja kirjandusliku alusteose (romaani "Litsid") autor on Mart Sander. Lisaks kehastab ta sarjas näitlejana härra Falkenbergi.

Operaatoritöö on teinud Marianne Kõrver, Rasmus Puksmann ja Meelis Mikker ning sarja produtsent on Tuuli Roosma. Peaosades on näitlejad Merle Palmiste (proua Kukk) ja Andres Dvinjaninov (härra Metsla).

## Sisututvustus
Sari räägib pöördelistest aastatest 1939–1940 Eesti ajaloos. Tegevus toimub Tallinnas väikeses, oma aja kohta luksuslikus lõbumajas, kus töötavad intelligentsed noored daamid ning mida külastavad härrad annavad mitmekesise läbilõike tolle aja kõige erinevamatest ühiskonnakihistustest, äri- ja ideoloogiategelastest, kaunite kunstide loojatest ja nautlejatest ning ka halastamatute jõumängude harrastajatest ja brutaalsetest vägivallatsejatest. 

Lahti keritakse ka lõbunaiste keerulised elusaatused ja valikud, mida nad sõjaähvarduse ning muutuvate ühiskonnanormide keskel tegema peavad. Näilise glamuuri varjus kujutatakse mitmekihiliselt nii armastust, sõprust kui ka reetmist. Kõik see on sarjas esitatud intrigeeriva seguna romantikast ja ajaloolisest pinevusest.

Sarjale on tehtud kümneosaline jätkusari "Naiste sõda" (2020).

## Peamised osatäitjad
* Merle Palmiste – proua Kukk
* Andres Dvinjaninov – härra Metsla
* Jekaterina Novosjolova – Anastasia
* Liisa Linhein – Linda
* Gerda Johnson – Renate
* Lisette Pomerants – Monika
* Liisu Krass – Vivian
* Mirjam Aimla – Carola
* Pirjo Jonas – Maria

## Tunnustus
* 2019 – EFTA parima telesarja auhind

## Viited
2025. aasta Eesti meistrivõistlused autokrossis

**2025. aasta Eesti meistrivõistlused autokrossis**, sponsori järgi tuntud kui **OSC Eesti meistrivõistlused veoautokrossis**, oli meistrivõistluste 57. hooaeg. Meistrivõistluste korraldaja oli Eesti Autospordi Liit. Meistrid selgitati välja klassides GAZ-51, GAZ-53 ja Veobagi Super. Karikavõistlused toimusid klassides SSV Bagi ja Truck Open.

## Kalender

## Tulemused

### GAZ-51 üldarvestus

### GAZ-53 üldarvestus

### Veobagi Super

### SSV Bagi karikavõistlused

### Truck Openi karikavõistlused

## Viited
Karadarja

**Karadarja** on jõgi Kesk-Aasias, mis voolab peamiselt Kõrgõzstani ja Usbekistani territooriumil. 

Karadarja saab alguse Kõrgõzstani mägialadelt, kus seda toidavad liustike sulavesi ja mägiojad. Jõgi voolab läbi viljakate orgude ja tihedalt asustatud piirkondade, olles oluline veeallikas nii niisutuseks kui ka kohaliku majanduse toimimiseks. Karadarja kuulub Fergana oru niisutussüsteemi ning on seotud Suur Fergana kanaliga, mis kasutab piirkonna jõgede vett põllumajanduse tarbeks.

Lõpuks ühineb Karadarja Narõni jõega, moodustades koos Sõrdarja, ühe Kesk-Aasia suurima ja tähtsaima jõe. 

Karadarja pikkus on umbes 180 km ja valgla pindala ligikaudu 30 100 km².

Suurim jõeäärne linn on Özgön.

## Viited

## Välislingid
Jonathan Rea

**Jonathan Rea** (sündinud 2. veebruaril 1987) on Põhja-Iirimaa mootorrattavõidusõitja ja kuuekordne Superbike'i maailmameister. Ta võistles Superbike'i maailmameistrivõistlusel põhisõitjana aastatest 2009 kuni 2025. Rea teatas karjääri lõpetamisest 2025. aasta augustis, kuid naasis Hondasse 2026. aastal testsõitja rollis.

## Meeskonnad
Superbike'i maailmameistrivõistlustel kuulus ta järgnevatesse meeskondadesse:
* 2009–2010: Hannspree Ten Kate Honda
* 2011: Castrol Honda
* 2012–2014: Honda World Superbike Team
* 2015–2023: Kawasaki Racing Team
* 2024–2025: Pata Yamaha Prometeon WorldSBK

## Viited
Sisu Group

**Sisu Group** on 2022. aastal asutatud Eestis tegutsev tehnoloogiaettevõte, mis arendab ja opereerib veebipõhiseid digitaalse meelelahutuse platvorme. 

Ettevõtte peakontor asub Tallinnas ja välisesindus Hispaanias Málagas.

Ettevõtte tegevus keskendub skaleeritavate pilvepõhiste tarkvaralahenduste arendamisele, mis võimaldavad hallata mitut rahvusvahelist veebibrändi erinevatel turgudel.

Sisu Groupi arendatud ja opereeritud kaubamärkide hulka kuuluvad veebipõhine platvorm **[https://respin.com/et/kasiino/ ReSpin]** ning spordiennustuse ja veebiteenuste platvorm **[https://epicbet.com/et/sport/ Epicbet].**

Ettevõtte juhtkonda kuuluvad Anders Karlsen, Jan Svendsen ja Yannick Svendsen.

ReSpin platvormiga seotud teenuseid haldab Eesti äriühing Ducks In A Row OÜ (registrikood 16754451).

## Viited


## Välislingid
* Ettevõtte koduleht
* ReSpin
* Epicbet
2026. aasta Eesti meistrivõistlused autokrossis

**2026. aasta Eesti meistrivõistlused autokrossis** on meistrivõistluste 58. hooaeg. Meistrivõistluste korraldaja on Eesti Autospordi Liit. Meistritiitel antakse välja klassides GAZ-51/52, GAZ-53, Veobagi Standard ja Veobagi Super.

## Kalender

## Viited
Läti maavägi

**Läti maavägi** (Läti keeles: Sauszemes spēki, SzS) koos Läti maakaitsega moodustavad Läti relvajõudude maaväe haru. 

## Ülesanded
Peamised Läti maaväe ülesanded on:

* Tagada riigi territoriaalne kaitse;
* Tagada lahinguvalmidus ja üksuste mobiliseerimine;
* abistada tsiviilorganisatsioone

## Struktuur
 Maavägede mehhaniseeritud jalaväebrigaad

*  Staap(*SzS KBde)*
*  Staap- ja sidekompanii (*SzS KBde Štāba un sakaru rota*)
*  1. mehhaniseeritud jalaväepataljon (LATBAT, *1. MKB*)
** Staabi- ja toetuskompanii
** 1. mehhaniseeritud jalaväekompanii
** 2. mehhaniseeritud jalaväekompanii
** 3. mehhaniseeritud jalaväekompanii
** Lahinguteeninduskompanii
*  2. mehhaniseeritud jalaväepataljon (*2. MKB*)
** Staabi- ja toetuskompanii
** 1. mehhaniseeritud jalaväekompanii
** 2. mehhaniseeritud jalaväekompanii
** 3. mehhaniseeritud jalaväekompanii
** Lahinguteeninduskompanii
*  3. jalaväepataljon (koolitab tegevväelasi,maakaitse liikmeid ja reservväelasi, 3. KB)
** Staabi- ja toetuskompanii
** 1.  jalaväekompanii
** 2.  jalaväekompanii
** 3.  jalaväekompanii
** Lahinguteeninduskompanii
*  Suurtükiväe üksus (M109A5Ö howitzers, *Artilērijas divizions*)
*  Lahingutoetuspataljon (*KAB*)
** Staabi- ja sidekompanii
** Tankitõrjekompanii (Spike-LR raketid)
** Tuletoetuskompanii
** Pioneerikompanii
** Sõjaväeluurekompanii
** Eesliini õhutulejuhtimise üksus
*  Lahinguteeninduspataljon(*KNB)*
** Staabi- ja sidekompanii
** Varustus- ja transpordikompanii
** Tehnilise toe ja hoolduse kompanii
** Meditsiinikompanii

## Koostöö
Alates 1996. aastast on Läti relvajõudude sõdurid osalenud üheksal rahvusvahelisel rahuvalvemissioonil Afganistanis, Albaanias, Bosnias, Kesk-Aafrika Vabariigis, Gruusias, Iraagis, Kosovos, Põhja-Makedoonias ja Somaalias.

Alates 1. jaanuarist 2015 osalevad Läti relvajõud Euroopa Liidu Põhjala lahingugrupis.

29. märtsil 2004 sai Lätist NATO täisliige.

## Viited
Maailma Kaubandusorganisatsiooni peadirektor

**Maailma Kaubandusorganisatsiooni peadirektor** (hispaania keeles *Dirección General de la Organización Mundial de Comercio*, inglise keeles *Director-General of the World Trade Organisation*, prantsuse keeles *Directrice générale de l'Organisation mondiale du commerce*) on Maailma Kaubandusorganisatsiooni (WTO) juht. Tema töö on organisatsiooni administratiivse poole juhtimine, poliitika osas tal eriti võimu ei ole, kuna otsused langetavad liikmesriigid ministrite konverentsil või üldnõukogus. Peadirektori alluvuses on ligi 700 töötajat ning ta valitakse neljaks aastaks.

WTO eelkäija oli üldine tolli- ja kaubanduskokkulepe (GATT), millel oli samuti peadirektor. GATT-i viimane ja WTO esimene peadirektor oli iirlane Peter Sutherland.

WTO peadirektor on alates aastast 2021 nigeerlanna Ngozi Okonjo-Iweala.

## WTO peadirektorite loend

## Viited
Olaf Leps

**Olaf Leps** (17. märts 1926 Rakvere – 25. veebruar 2015 Tallinn) oli keemiainsener (TPI, 1966), koorijuht (alates 1949) ja Rakvere kultuurielu üks edendajaid. 

Pärast Rakvere Gümnaasiumi lõpetamist 1944. aastal mobiliseeriti ta Saksa sõjaväkke. Sõjakeerises läbis ta Tšehhi põrgu, seejärel viibis sõjavangina Vorkuta vangilaagris, sealt vabanemise järel saadeti  Narva tööpataljoni. 1949. aasta märtsis asus ta tööle tollases Virumaa Tarbijate Kooperatiivide Maakondliku Liidu Tööstuskombinaadis (hiljem ETKVL Rakvere Kaubandusliku Inventari Tehas) normeerijana, tõustes hiljem peainseneri positsioonile. 

## Tegevus koorijuhina

Kohe pärast kombinaati tööle asumist kutsus Olaf Leps seal ellu meesansambli koosseisus Ülo Salom, Arvo Raid, Richard Miiltop, Karl Teemets, Erich Hüüs, Erich Orgmets, Friedrich Rootalu ja Arvo Arutalu. Suure huvi tõttu kasvas sellest esialgu 24-liikmeline meeskoor, mis andis oma esimese kontserdi 4. mail 1949. Meeskoori tegevuse kõrgajal 1960-ndatel küündis liikmeskond 80-ni. Koori erinevad nimekujud viitasid kombinaadile kui katusorganisatsioonilee. Taasiseseisvunud Eestis on koori nimeks Meeskoor Rakvere. Olaf Leps juhatas koori aktiivselt kuni 2012. aastani, seejärel kandis kuni surmani audirigendi tiitlit. 

## Isiklikku
Tema isa oli advokaat ja poliitik August Leps, ema muusika- ja võõrkeelte õpetaja Julie Leps. Vend Ando Leps (1935–2023) oli õigusteadlane ja poliitik, vend Aaso Leps (1932–2019) matemaatik ja sporditegelane, õde Astrid Pommer (1927–2022) saksa filoloog ja Tartu Ülikooli õppejõud.
Michael Claesson

**Michael Claesson** (sündinud 1. märtsil 1965 Jönköpingis) on Rootsi kindral, kes on alates 1. oktoobrist 2024 olnud Rootsi relvajõudude juhataja. Ta teenis Norrbotteni soomuspataljonis Bodenis ja on sellest ajast alates töötanud Rootsi relvajõududes ligi nelikümmend aastat. Aastatel 2012–2013 osales Claesson ISAF-i operatsioonis Afganistanis ning enne Rootsi relvajõudude juhatajaks nimetamist juhtis ta Rootsi relvajõudude peastaapi.
Valerie Perrine

**Valerie Ritchie Perrine** (3. september 1943 Galveston – 23. märts 2023) oli Ameerika Ühendriikide filminäitleja ja modell.

Ta sündis Texases Galvestonis ning kasvas üles sõjaväelase peres, mistõttu möödus tema lapsepõlv eri paikades Ameerika Ühendriikides ja välismaal. Noores eas alustas ta modellikarjääri ning töötas show-tüdrukuna Las Vegases, enne kui siirdus näitlemise juurde.

Perrine’i filmikarjäär sai alguse 1970. aastate alguses. Tema esimeseks tähelepanu pälvinud rolliks oli Montana Wildhacki osa filmis "Slaughterhouse-Five" (1972), mis põhines Kurt Vonneguti samanimelisel romaanil.

Tema läbimurderolliks kujunes Honey Bruce'i kehastamine Bob Fosse'i filmis "Lenny" (1974), kus ta mängis koos Dustin Hoffmaniga. Selle rolli eest pälvis Perrine Cannes'i filmifestivalil parima naisnäitleja auhinna ning kandideeris parima naispeaosatäitja Oscarile.

Laiemale publikule sai ta tuntuks Eve Teschmacheri rolliga Richard Donneri lavastatud filmis "Superman" (1978) ning selle järjes "Superman II" (1980), kus ta kehastas Lex Luthori armastatut.

Hiljem jätkas Perrine tööd nii filmis kui ka televisioonis, esinedes mitmetes mängufilmides ja teleseriaalides. Lisaks näitlejatööle tegutses ta ka modellina.

Aastal 2015 diagnoositi tal Parkinsoni tõbi. Valerie Perrine suri 82-aastaselt 23. märtsil 2023.

## Viited

## Välislingid
* 
*
Gino Paoli

**Gino Paoli** (23. september 1934 Monfalcone – 24. märts 2026 Genova) oli itaalia laulja, laulukirjutaja ja poliitik.

Tema läbimurre saabus 1960. aastatel lauluga "Il cielo in una stanza" (1960), millest kujunes üks Itaalia tuntumaid poplugusid. Ta kirjutas mitmeid menukaid laule nii endale kui ka teistele artistidele ning tema loomingut iseloomustab lüürilisus ja melanhoolne toon.

Paoli tegi koostööd paljude tuntud Itaalia muusikutega ning tema laulud on saavutanud laialdase populaarsuse nii Itaalias kui ka rahvusvaheliselt. Lisaks muusikukarjäärile tegutses ta ka poliitikas, olles aastatel 1987–1992 Itaalia parlamendi liige.
Larry Dean

**Larry Dean** (sündinud 13. detsembrik 1989) on šoti püstijalakoomik. Ta oli šoti aasta koomik 2013. aastal.

## Lapsepõlv
Dean kasvas üles Glasgow lõunaosas. Ta alustas oma *stand-up* koomiku karjääri 2010. aastal, kui ta oli Southampton Solenti ülikooli tudeng.

Ta kasvas üles katoliiklikus perekonnas ning omandas keskhariduse Glasgow erakoolis Belmont House.

## Karjäär
Ta rääkis oma etenduses "Out Now" loo, kuidas ta tuli kapist välja oma katoliiklastest vanematele. Etendus "Farcissist" (2016) rääkis tema elust peale kapist välja tulekut, tema pikaajalisest suhtest ning uuesti kohanemisest kohtingumaailmaga. 2017. aasta etendus "Fandan", mille keskses looks oli kahe mõrvariga kohvikus istumine, kuulus 2017. aasta Edinburghi Festival Fringe'i kümne parimate arvustustega etenduse sekka.

2017. aastal tegi ta kaasa *stand-up*'i programmis "Live at the Apollo" koos Gary Delaneyga ning võistles Sofie Hageniga Comedy Central UK saates "Roast Battle". 2018 osales ta BBC saates "Mock the Week" ja 2019 saates "Michael McIntyre's Big Show". Samal aastal tegi ta jälle kaasa "Roast Battle'i" 3. hooaja 1. osas, kus ta võistles Tom Alleniga.

2024. aasta etenduses "Dodger" räägib Dean oma vanaema dementsusest ning oma hiljutisest autismidiagnoosist.

2025. aastal oli ta mängusaatejuht telesaates "Gifted".

Larry Dean on näitleja sketšisaates "Saturday Night Live UK".

## Viited
Jevgeni Gornõi

**Jevgeni Gornõi** (Евгений Алексеевич Горный) on vene ajakirjanik ja esseist.

Ta tuli Tartusse aastal 1985 ja õppis Tartu Ülikoolis vene keelt ja kirjandust (lõpetas 1991).

## Teoseid
*Gornõi, Jevgeni 1995. Mis on semiootika. (Inglise k. tlk. J. Kiik.) *[[Vikerkaar (ajakiri)|Vikerkaar]]* 11: lk 82.
*Горный Е. 1996. Что такое семиотика? *[[Raduga|Радуга]]* Таллин, lk 168-175. (Uuesti avaldatud: Горный, Евгений 2012. Что такое семиотика? In: Береснева, Н. И. (ed.), *Семиотика: Хрестоматия*. Пермь: Пермский государственный национальный исследовательский университет, 5–12.)
*Горный, Евгений 2009. *Занимательная симвология*. Издание автора.
*Gorny, Eugene 2009. *A Creative History of the Russian Internet: Studies in Internet Creativity*. VDM Verlag Dr. Muller Aktiengesellschaft & Co.

## Viited
Ross Friedman

**Ross Friedman** (hüüdnimi **Ross the Boss**; 3. jaanuar 1954 Bronx – 26. märts 2026) oli Ameerika Ühendriikide kitarrist. 

Ta oli tuntud eelkõige ansamblite The Dictators ja Manowar asutajaliikmena. 

## Viited

## Välislingid
*
Tom Cotton

**Thomas Bryant Cotton** (sündinud 13. mail 1977 Dardanelle'is Arkansases) on Ameerika Ühendriikide poliitik ja endine armeeohvitser, kes on alates 2015. aastast teeninud Arkansase osariigi nooremsenaatorina. Aastatel 2013–2015 teenis ta USA Esindajatekojas, esindades Arkansase 4. kongressiringkonda. Ta on Vabariikliku Partei liige.

Cotton valiti Esindajatekotta 2012. aastal ja Senatisse 2014. aastal, alistades ametisoleva Mark Pryori. Ta juhib Senati Vabariiklaste Konverentsi ja Senati Luurekomiteed. Cotton on tuntud oma jõuliste välispoliitiliste vaadete poolest, eriti Hiina, Iraani ja Palestiina suhtes.

Ta sündis aastal 1977 Dardanelle'is (asub Yelli maakonnas Arkansase osariigis)
Mary Rand

**Mary Denise Rand** (sünninimi **Mary Denise Bignal**; 10. veebruar 1940 – 27. märts 2026) oli Briti kergejõustiklane.

Rand alustas rahvusvahelist karjääri 1960. aastatel ning kuulus Suurbritannia edukamate naiskergejõustiklaste hulka. Ta võistles mitmel alal, sealhulgas kaugushüppes, sprindis ja viievõistluses.

Ta osales kahel korral olümpiamängudel,  1960. aasta Rooma olümpiamängudel ja 1964. aasta Tōkyō olümpiamängudel. Tōkyōs võitis ta maailmarekordiga kuldmedali kaugushüppes, hõbemedali viievõistluses ja pronksmedali 4×100 meetri teatejooksus.

## Tunnustus
* 1965 – Briti impeeriumi ordu liige (MBE)

## Isiklikku
Mary Rand oli kolm korda abielus. Esimene abikaasa oli sõudja Sidney Rand, kellega tal sündis tütar. Teine abikaasa oli kümnevõistleja Bill Toomey; see abielu kestis 22 aastat ning paaril sündis kaks tütart. Hiljem abiellus ta John Reesega ning elas Ameerika Ühendriikides Atascaderos. Tal oli nii Suurbritannia kui ka Ameerika Ühendriikide kodakondsus.

## Viited

## Välislingid
*
Kaori Sakamoto

**Kaori Sakamoto** (jaapani keeles 坂本 花織 *Sakamoto Kaori*; sündinud 9. aprillil 2000 Kobes) on Jaapani iluuisutaja, neljakordne maailmameister. 

Sakamoto on tuntud oma erakordse kiiruse, võimsate hüpete ja stabiilsuse poolest. 2026. aasta maailmameistrivõistlustel Prahas püstitas ta naiste üksiksõidu rekordid esituse komponentide (PCS) osas, lõpetades oma karjääri ajaloolise neljanda MM-tiitliga.

## Isiklikud rekordid
Seisuga 28. märts 2026:
* **Koondsumma:** 239.29 (2026 MM, Praha)
* **Lühikava:** 80.32 (2022 MM, Montpellier)
* **Vabakava:** 158.97 (2026 MM, Praha)

## Seosed Eestiga
Kaori Sakamoto on võistelnud korduvalt Eestis, Tallinnas asuvas Tondiraba jäähallis. 
* **2022. aasta Nelja kontinendi meistrivõistlused:** Kuna võistlus viidi koroonaandmete tõttu Hiinast üle Eestisse, võistles Sakamoto Tallinnas, kus ta saavutas esikoha ja võitis kuldmedali. 
* Ta on Eesti uisupublikule tuntud oma "Gladiatori" ja "Matrixi" kavadega, mida ta on Tallinnas esitanud, pälvides kohaliku publiku poolehoiu oma jõulise uisutamisstiiliga.

## Tehnika ja uisutamisstiil
Erinevalt paljudest kaasaegsetest tippuisutajatest ei soorita Sakamoto neljakordseid hüppeid ega kolmekordset axelit. Tema edu tugineb kolmekordsete hüpete perfektsel teostusel, väga suurel liikumiskiirusel ja sügavatel servadel. Tema topelt-axel on tuntud oma ebatavalise pikkuse ja lennukuse poolest, mida kohtunikud hindavad regulaarselt kõrgeimate GOE (hinne teostuse eest) punktidega.

## Kavad ja muusika

## Viited